
AVIZ

asupra propunerii legislative privind schimbarea denumirii satului Răcarii de Jos, comuna Brădeşti, judeţul Dolj, în Răcari

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind schimbarea denumirii satului Răcarii de Jos, comuna Brădeşti, judeţul Dolj, în Răcari, trimisă cu adresa Plx. 212 din 26 iunie 2017, înregistrată cu nr. 4C-11/684 din 27 iunie 2017.

Conform dispoziţiilor art. 75 alin. 1 din Constituţia României, republicată şi ale art. 92 alin. 8, pct. 2 din Regulamentul Camerei Deputaţilor republicat, Camera Deputaţilor este prima Cameră sesizată.

Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 28 iunie 2017.


Proiectul de Lege are ca şi obiect de reglementare schimbarea denumirii satului Răcarii de Jos, comuna Brădești, jud. Dolj, în Răcari.

Membrii Comisiei au examinat propunerea legislativă supusă avizării, expunerea de motive și avizul favorabil, cu observaţii şi propuneri, al Consiliului Legislativ nr. 466 din 15 iunie 2017.


În urma dezbaterilor, Comisia juridică de disciplină şi imunităţi a hotărât, cu unanimitate de voturi, avizarea favorabilă a propunerii legislative.

În raport de obiectul şi conţinutul reglementării, propunerea legislativă face parte din categoria legilor organică.

